Το δωμάτιο ήταν όπως το φανταστήκαμε από τις φωτογραφίες. Άνετο σε χώρους, φτιαγμένο με στυλ, με όλες τις παροχές που είχαν δημοσιευθεί, πολύ καθαρό, με ωραία θέα και ευρύχωρο μπαλκόνι. Το πρωινό ήταν εξαιρετικό! Μεγάλη ποικιλία από σπιτικές συνταγές, όλα φτιαγμένα από παραδοσιακά, βιολογικά προϊόντα της Τήνου. Από τα καλύτερα πρωινά που έχουμε δοκιμάσει σε διακοπές (και ταξιδεύουμε αρκετα...). Απολαύσαμε άψογο επαγγελματικό service σε συνδυασμό με ζεστή οικογενειακή ατμόσφαιρα. Η τοποθεσία είναι ιδανική καθώς είναι κοντά τόσο στο λιμάνι όσο και στη θάλασσα. Μείναμε απολύτως ικανοποιημένοι και από όλες τις προτάσεις της Αγγελικής για εφορμήσεις στα πανέμορφα χωριά της Τήνου αλλά και για αξιοθέατα, άλλες παραλιές, ταβέρνες κλπ.